Gangnes har tjent en halv million: - Har ikke tenkt å kjøpe sportsbil
I løpet av en måned har han hoppet inn nesten en halv million kroner (489.500 kroner) i prispenger fra det internasjonale skiforbunde (FIS). I tillegg kommer bonuser fra utstyrsleverandører. Det er bra betalt for en hopper som senest i sommer jobbet på sportsbutikk på fritiden – og måtte ha hjelp av foreldrene – for å betale regningene. – Det er trivelig å tjene penger på hobbyen sin. I en alder av 26 år er det fint at jeg slipper å løpe til mor og far, sier Kenneth Gangnes. På spørsmål fra VG hva den «nyrike» totningen skal gjøre med pengene kommer svaret like raskt som farten i ovarennet. – Jeg skal i hvert fall ikke kjøpe sportsbil. På sikt blir det nok investering i noe smart. Leilighet vil jeg tro, sier Gangnes. Han var igjen på seierspallen i Hoppuka. For annen gang på tre dager. Den imponerende 2.-plassen fra Nyttårhopprennet i Garmisch-Partenkirchen ble fulgt opp med 3. plass i den berømte Bergiselbakken hvor flere av de flotteste øyeblikkene i norsk hoppsport har funnet sted med OL-gull til Toralf Engan (1964), triumfene til Bjørn Wirkola (-69 og -70), VM-gullet til Per Bergerud (-85) og Anders Jacobsens knock out på Gregor Schlierenzauer. (2007).Gangnes sto på seierspallen for femte gang i vinter. Han beskriver det som et eventyr. Ikke rart. I 2010 tok han korsbåndet. Samme skade rammet ham igjen i 2013. Veien tilbake har vært lenger enn lengst. Et medisinsk under mener landslagstrener Alexander Stöckl. – Det gjør meg godt at Gangnes får betalt for innsatsen etter alt det vanskelige han har vært gjennom, sier Stöckl. Gangnes beskriver rennet i Innsbruck (22.000 tilskuere) som et skikkelig rabalder. – Jeg er i min egen boble, men du kan ikke unngå å høre lyden fra publikum. Den slår helt vanvittig i ørene på toppen, sier Gangnes. Han tror Prevc vinner hoppuken i Bischofshofen onsdag. Selv konsentrerer han seg om tredjeplassen. Det blir en tøff match mot Michael Hayböck (Østerrike). - Det blir å holde Hayböck bak meg, slik at jeg kan ta tredjeplassen sammenlagt, sier Gangnes. Stöckl tror det skal bli tøft. Hayböck elsker Bischofshofen. Gangnes har 1,2 poengs ledelsen. Det er ikke ett meterpoeng engang. – Uansett hvordan det går så er jeg fornøyd. Foran årets sesong hadde jeg som mål å være inne blant de 20 beste i hvert renn, sier Gangnes. Han gikk av seierspallen med en flaske magnum champagne og en stilig krystallpokal, og takket Peter Prevc og Severin Freund høflig for duellen. Prevc vant med 11,1 poeng foran Freund, og er 19,7 poeng foran tyskeren i sammendraget i Hoppuka. Halvor (19) sendt hjem fra Hoppuka: – En form for sjokktilstand Johann Forfang nok fjerdeplassen 1,8 poeng bak lagkameraten Gangnes i det som var en ny fin dag for det norske laget. – Jeg hopper godt, og det er ikke surt å bli nummer fire, selv om det er i andre konkurranse på rad. Jeg er vel heller blitt litt bortskjemt med gode resultater, sier Johann Forfang.Gangnes som lå på annenplass etter førstehoppet på 126,5 meter, men med 124 meter på annethoppet havnet han bak Severin Freund. Stöckl om Gangnes før dagens renn: – Han må skjønne at han kan vinne Hoppuka Freund lå på tredjeplass etter førstehoppet, men klinket til med 128 meter i finaleomgangen og med 19 i stil fra alle dommerne. Det holdt til å ende 8,7 poeng foran Forfang. Han hoppet 122 meter i første omgang, og strakte seg til 124 meter i annethoppet, og det hold til slutt til fjerdeplass etter at Gangnes knep pallplassen. Men det var lite å gjøre med Prevc som sto alene igjen på toppen etter å ha ledet etter første omgang. 23-åringen er i fantastisk form, og klinket like godt til med et kjempehopp på 132 meter – fire meter lenger enn Freund. – En perfekt konkurranse for meg. Jeg tror ikke hoppuken er avgjort. Det er ett renn igjen, vi får se, sier Prevc til NTB. Det var Prevc' femte verdenscupseier denne sesongen, og nå skal det ekstremt mye til for at han ikke skal vinne Hoppuka sammenlagt. Hoppstjernene hyller nye NorgeDaniel-André Tande fikk en ny tung konkurranse, og 21-åringen er langt unna toppformen. Han hoppet bare 106 meter, kom ikke til finaleomgangen og endte på 46. plass. Anders Fannemel ble nummer 12, Tom Hilde nummer 17, Andreas Stjernen nummer 19 og Joachim Hauer endte på 25. plass. De fire lå bedre plassert etter første omgang, men falt litt ned på resultatlistene i finaleomgangen.1) Peter Prevc, Slovenia 269,5 (125-132), 2) Severin Freund, Tyskland 258,4 (122,5-128), 3) Kenneth Gangnes, Norge 251,5 (126,5-124), 4) Johann Forfang, Norge 249,7 (122-124), 5) Michael Hayböck, Østerrike 247,5 (119-123,5), 6) Andreas Wellinger, Tyskland 239,5 (122,5-120), 7) Noriaki Kasai, Japan 236,8 (124,5-119,5), 8) Daiki Ito, Japan 235,8 (120-121), 9) Andreas Wank, Tyskland 235,4 (120-122,5), 10) Richard Freitag, Tyskland 233,3 (117,5-123). Øvrige norske: 12) Anders Fannemel 231,8 (120-118,5), 17) Tom Hilde 226,0 (123-116,5), 19) Andreas Stjernen 225,6 (120,5-117), 25) Joachim Hauer 219,1 (119,5-114,5). Ikke til finaleomgangen: 46) Daniel-André Tande 89,1 (106).1) P. Prevc 842,1, 2) Freund 822,4, 3) Gangnes 800,2, 4) Hayböck 799,0, 5) Forfang 779,3, 6) Fannemel 769,1, 7) Kasai 758,4, 8) Stefan Kraft, Østerrike 758,2, 9) Freitag 753,4, 10) Wank 731,7. Øvrige norske: 17) Stjernen 699,9, 21) Hauer 585,4, 25) Tande 556,5, 42) Hilde 226,0, 48) Halvor Egner Granerud 200,8.1) P. Prevc 824, 2) Freund 639, 3) Gangnes 550, 4) Hayböck 427, 5) Forfang 416, 6) Freitag 310, 7) Tande 293, 8) Kraft 278, 9) Kasai 249, 10) Domen Prevc, Slovenia og Wellinger 236. Øvrige norske (blant de 30 beste): 13) Fannemel 208, 14) Stjernen 207, 17) Hauer 139, 25) Hilde 64.1) Tyskland 1920, 2) Norge 1877, 3) Slovenia 1602, 4) Østerrike 1303, 5) Japan 704, 6) Tsjekkia 583.
Kenneth Gangnes (26) innser at Peter Prevc (23) tar Hoppuka etter utklassingen i Innsbruck-rennet. Men Norges hoppkomet føler seg som en vinner likevel.